
Z A P I S N I K

37. sjednice Vijeća Mjesnog odbora „Bruno Bušić“, 24. travnja 2024. godine u 19.00  sati, u prostorijama Mjesnog odbora „Bruno Bušić“,


NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Bojana Jurički
4. Iva Ramljak
5. Borna Smrk
6. Marinko Blažević

ODSUTNI: Mirjana Grubišić

Predsjedava Iva Ramljak, predsjednica Vijeća.
Predsjednica konstatira da je nazočno 6 od 7 članova Vijeća, te otvara 37. sjednicu Vijeća Mjesnog odbora.
Predsjednica predlaže dnevni red uz dopunu na način da se dnevnom redu kojeg su svi prisutni vijećnici primili e-mailom doda točka 1. Korištenje prostora MS “Bruno Bušić” i pita ima li tko kakvih dodatnih prijedloga.
Prijedlog je jednoglasno izglasan i konstatira se da Vijeće jednoglasno usvaja sljedeći


D N E V N I   R E D


1. Korištenje prostora MS “Bruno Bušić”
2. Aktualna komunalna problematika
3. Izvješća, pitanja i prijedlozi


Ad 1. Korištenje prostora MS “Bruno Bušić”

Predsjednica obaviještava Vijećnike kako je Vijeće je zaprimilo zahtjev za jednokratno korištenje prostora MO „Bruno Bušić“ od strane Josip Bota 3. 5. 2024. od 18 do 20h radi sastanka suvlasnika u svrhu informiranja o energetskoj obnovi. 


Vijećnici jednoglasno donose 


Zaključak 
o jednokrantom korištenju prostora MS „Bruno Bušić“ 

Vijeće Mjesnog odbora „Bruno Bušić“ odobrava jednokratno korištenja prostora Josipu Boti  3. svibnja 2024. godine u periodu od 18 do 20h.



Ad 2. Aktualna komunalna problematika

a) Predsjednica obaviještava Vijećnike kako je zaprimljena informacija Gradskog ureda kako uređenje Brckovaljanske i Ravenske ulice još nije u fazi provedbe radi kapaciteta Zagrebačkih cesta. 
Predsjednica otvara raspravu. U raspravi sudjeluju svi prisutni vijećnici. 
Vijećnik Marinko Blažević ističe kako je uređenje predmetnih ulica godinama uvrštavano u PKA, asfalterski program te kako su sredstva osiguravana prethodnih šest godina i projekt još uvijek nije u fazi provedbe.
Vijećnici ponovno jednoglasno donose odluku o tome da se uređenje Brckovljanske i Ravenske ulice označava kao prioritet za ovu godinu te se zahtjeva da se sanacija i uređenje predmetnih ulica postavi ispred svih ostalih planiranih projekata.
Vijećnici će uvrstiti sanaciju i asfaltiranje predmetnih ulica u PKA 2024. godine
b) Potpredsjednica upućuje na problematiku korijenskog sustava stabala koji se proteže ulicom Ksavera Šandora Gjalskog, ispred Konzuma i OŠ Dobriše Cesarića
Predsjednica otvara raspravu. U raspravi sudjeluju svi vijećnici.
Potpredsjednica predlaže izmjenu PKA i izradu troškovnika na način da se sanacija predmetnog korijenskog sustava uvrsti u ovu godinu.
Predsjednica otvara raspravu. U raspravi sudjeluju svi prisutni vijećnici. 
Predsjednica ističe kako je posljednji odgovor u odnosu na predmetnu problematiku zaprimljen u veljači 2024. godine.
Vijećnik Marinko Blažević predlaže da se predmetna sanacija dostavi na Skupštinu Grada Zagreba radi rješavanja problematike u slučaju da PKA ne sadrži dovoljno sredstava za ovu godinu, a uzevši u obzir hitnost. 
Vijećnici jednoglasno donose zaključak o izmjeni PKA na način da se sanacija predmetnog korijenskog sustava uvrsti u ovu godinu.
Zaključak
o  hitnoj sanaciji pločnika 

1. Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da u Plan komunalnih aktivnosti za 2024. godinu prioritetno uvrsti:

· sanaciju korijenskog sustava stabala koji se proteže ulicom Ksavera Šandora Gjalskog, ispred Konzuma i OŠ Dobriše Cesarića zbog oštećenja pločnika

2. U svrhu hitne sanacije pločnika u navedenim ulicama Vijeće Mjesnog odbora „Bruno Bušić“ spremno je odustati od dijela aktivnosti koje su već uvrštene u PKA za 2024. (asfaltiranje stazica na području MO).

3. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 


c) Potpredsjednica obaviještava kako je poslan zahtjev za zaprašivanje komaraca na kvartu.
d) Vijećnik Marinko Blažević upućuje kako na području Mjesnog odbora postoje suha stabla te kako bi trebalo obavijestiti Zrinjevac radi izlaska na teren.

Ad 3. Izvješća, pitanja, prijedlozi


Potpredsjednica obaviještava Vijećnike kako je organizacija Dana MO Bruno Bušić u tijeku. Ističe kako je inicijalno dogovorila s ravnateljicom OŠ Dobriše Cesarića pojedinosti oko organizacije, aktivnosti s izviđačima i šahistima koja organizacija je još u tijeku.

Pitanja i prijedloga nema i ovime je iscrpljen dnevni red.

Predsjednica u 20:00 zatvara 37. sjednicu VMO.

Zapisnik sastavila: Iva Ramljak

                                                                       Predsjednica Vijeća Mjesnog odbora
							      „Bruno Bušić“

					                          Iva Ramljak,  mag.iur.	

